text: করোনায় সাবেক নৌ-প্রধান মোহাইমিনুলের মৃত্যু | আমাদের বাণী
  করোনায় সাবেক নৌ-প্রধান মোহাইমিনুলের মৃত্যু
  ডেস্ক রিপোর্ট, ঢাকা; নৌবাহিনীর সাবেক প্রধান রিয়ার এডমিরাল মোহাম্মদ মোহাইমিনুল ইসলাম করোনাভাইরাসে (কভিড-১৯) আক্রান্ত হয়ে মারা গেছেন (ইন্না লিল্লাহি ওয়া ইন্না ইলাহি রাজিউন)।
  মোহাইমিনুল ইসলাম ১৯৯১ হতে ১৯৯৫ পর্যন্ত নৌবাহিনী প্রধানের দায়িত্ব পালন করেন। সাবেক এই নৌবাহিনী প্রধানের মৃত্যুতে নিকটাত্মীয় স্বজনসহ নৌবাহিনীর সর্বস্তরের সদস্যরা গভীর শোক প্রকাশ করেন।
  এছাড়া তিনি নৌ সদর দপ্তরে বিভিন্ন পরিদপ্তরের পরিচালক এবং সহকারী নৌ-প্রধান হিসেবে দায়িত্ব পালন করেন। মোহাইমিনুল ইসলাম ৪ জুন ১৯৯১ সালে নৌ-প্রধান হিসেবে দায়িত্বভার গ্রহণ করেন এবং ৩ জুন ১৯৯৫ সাল পর্যন্ত দীর্ঘ ৪ বছর সফলতার সাথে নৌ-প্রধানের দায়িত্ব পালন করেন।